Z A P I S N I K
15. sjednice Vijeća Mjesnog odbora Vidovec održane 27. kolovoza 2026. 
Zagreb, Vidovec 31 s početkom u 19,00 sati

Nazočni članovi Vijeća:
Igor Motik, Bernarda Hukman, Drago Sruk, Mario Huzanić i Josip Huzanić.

Predsjedava gospodin Mario Huzanić, predsjednik Vijeća.

Zapisnik vodi: Josip Huzanić, potpredsjednik Vijeća


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednik Vijeća daje zapisnik 14. sjednice na verifikaciju.
Vijeće prihvaća tekst Zapisnika 14. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o redovnom korištenju prostorija MS Vidovec, Zagreb, Vidovec 31 – donošenje zaključka

	2. 
	Pitanja, prijedlozi i obavijesti




Ad1. Zaključak o redovnom korištenju prostorija MS Vidovec, Zagreb, Vidovec 31 – donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Igor Motik, Bernarda Hukman, Drago Sruk, Mario Huzanić i Josip Huzanić, 

U okviru prve točke dnevnog reda razmatrani su zaprimljeni zahtjevi za redovno korištenje prostorija Mjesnog odbora Vidovec na adresi Vidovec 31.

Zaprimljena su dva zahtjeva za korištenje prostora, i to od Kulturno-umjetničkog društva „Prigorski zdenec“ te Hrvatske demokratske zajednice (HDZ).

Prilikom razmatranja zahtjeva utvrđeno je da se termini korištenja prostorija preklapaju srijedom. Kao predstavnik Hrvatske demokratske zajednice, vijećnik Josip Huzanić predložio je zamjenu termina korištenja prostora za HDZ sa srijede na četvrtak, čime bi se izbjeglo preklapanje termina i omogućilo nesmetano korištenje prostora svim korisnicima.

Predloženi i usuglašeni termini korištenja prostorija su:

· Kulturno-umjetničko društvo „Prigorski zdenec“:
ponedjeljkom, utorkom, srijedom i petkom od 20:00 do 21:00 sat, te subotom od 20:00 do 22:00 sata
· Hrvatska demokratska zajednica – I. i III. četvrtak u mjesecu od 19:00 do 22:00 sata.

Vijećnici su prihvatili prijedlog zamjene termina kako bi se izbjeglo preklapanje u korištenju prostorija.

Vijeće jednoglasno donosi

Zaključak  o redovnom korištenju prostorija MS Vidovec, Zagreb, Vidovec 31 – donošenje zaključka

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

Predsjednik obavještava članove Vijeća o aktualnim temama i pitanjima od značaja za stanovnike područja Mjesnog odbora Vidovec.

Istaknuto je pitanje uređenja parka uz školu, pri čemu je navedeno da radovi još nisu u potpunosti završeni. Također je ukazano na dotrajale dijelove školskog igrališta te potrebu njihova uređenja i sanacije radi sigurnosti djece i ostalih korisnika.

U nastavku rasprave iznesena je detaljna vizija izrade makete drvene igračke, kao svojevrsnog spomen-obilježja i podsjetnika na nekadašnju Zadrugu za izradu igračaka „Vidovec“. Istaknuto je kako bi se na ovaj način mogla sačuvati i javno predstaviti važna znamenitost i dio lokalne tradicije, s ciljem da se povijest i tradicija izrade igračaka na području Vidovca sačuvaju od zaborava te približe budućim generacijama.

Vijećnici su podržali ideju te je predloženo daljnje razmatranje mogućnosti realizacije projekta, uključujući izgled, lokaciju i način izrade makete.

Sjednica je završila u 19:45 sati.

KLASA: 024-08/26-003/1731
URBROJ: 251-13-11-4/019-26-2
Zagreb, 27. kolovoza 2026.

Zapisnik uredila:
Mirela Gašpert Bertić
Predsjednik
Vijeća Mjesnog odbora Vidovec

Mario Huzanić
Na temelju članka 9. Odluke o korištenju prostora mjesne samouprave (Službeni glasnik Grada Zagreba 20/26), članak 28. Poslovnika o radu Vijeća Mjesnog odbora Vidovec i točke VI. Javnog poziva za dodjelu prostora mjesne samouprave za redovno korištenje od 18. lipnja 2026., Vijeće Mjesnog odbora Vidovec, na 15. sjednici, 27. kolovoza 2026., donijelo je
	
Z A K LJ U Č A K
o redovnom korištenju prostora
  


1. Vijeće je razmotrilo zaprimljene prijave za redovno korištenje prostora Mjesnog odbora Vidovec.  

2. Vijeće odobrava redovno korištenje prostora u razdoblju od 1. rujna 2026. do 31. kolovoza 2026., bez naknade:
· Dvorana, KUD Progorski zdenec, svaki ponedjeljak, utorak, srijeda i petak od 20,00 do 21,00 i svaka subota od 20,00 do 22,00 sata
· Dvorana, HDZ, I. i III. četvrtak od 19,00 do 22,00 sata

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost.    



KLASA: 024-08/26-003/1731
URBROJ: 251-13-11-4/019-26-3
Zagreb, 27. kolovoza 2026. 
				
                
                         PREDSJEDNIK VIJEĆA
 							      MJESNOG ODBORA VIDOVEC

                      Mario Huzanić 

